Trófeákat gyűjt a "kis Vuk"
2019-11-05 - Hazai és nemzetközi megméretések tömkelegén van túl a Százhalombattai VUK SE triatloncsapata. Mindenhonnan bőséges zsákmánnyal térnek haza versenyzői.
Csomor Erika legendás vadászként terelgeti a csapatot, amelynek tagjai fantasztikus sikereket érnek el irányításával és Roman Thürauer szakmai támogatásával. Az érmek megszerzésében nagy segítség Zsigmond Réka, aki a szeniorokat szervezi, koordinálja és az edzések vezetésében is jelentős részt vállal, valamint Soós Elek, edző, alelnök, sofőr, szülő, vagyis igazi Jolly Joker. A szakosztályban ütőképes, a hazai és nemzetközi triatlon életben is tényezővé vált alakulat kovácsolódott össze, amit az aktuális eredmények bőségesen igazolnak. A trófeagyűjtők mellett azokról sem szabad elfelejtkezni, akik elkísérik, fotózzák, biztatják őket. Velük együtt teljes a csapat – emelte ki Kelemen Viktor szakosztályvezető.
Augusztus 17. Románia, Arad, triatlonverseny: Csomor Erika 1., Soós Dorka 1., Petz Zsuzsi 3. , Béres Lívia 4., Bánhidi Attila 3., Bódi Roland 6.
Augusztus 31. Tata, triatlon rövid OB: Csomor Erika 1., Koronika Judit 1., Béres Lívia 2., Butiné Kótai Piroska 3., női csapat (Csomor Erika, Zsigmod Réka, Béres Lívia) 2., Csott Bence 2.
Szeptember 1. Ausztria, Burgerland, triatlon: Soós Dorka 3.
Szeptember 15. Kína, Xian Ironman Triatlon: Eberhardt Halász Anna 2.
Szeptember 23. Belgrád, Ironman 70.3 Triatlon: Csomor Erika 1., Petz Zsuzsi 2.
Szeptember 13. Franciaország, Ironman 70.3 VB: Koronika Judit 10.
Október 6. Horvátország, Cres Losinj, Ironman 70.3 Triatlon: Koronika Judit 1.
Október 20. Székesfehérvár, duatlon OB Béres Lívia 1., Zsigmond Réka 3., Butiné Kótai Piroska 3.
Október 26. Marcali, Duatlon Diákolimpia Országos Döntő: 5. korcsoportos leány csapat (SZISZKI) Soós Dorka, Titz Enikő, Boros Bogi országos bajnok, Soós Dorka 5., korcsoport 2.
"A sikereket a komoly, következetes munkának köszönhetjük, amely gőzerővel folytatódik. Mindenkit várunk szeretettel, 10-100 éves korig." Érdeklődni, jelentkezni Kelemen Viktor szakosztályvezetőnél lehet a 70 4113828-as számon vagy a vuktriatlon1@gmail.com címen.